


ELLEF.A H'TH 


CYMRO YN AMERICA 


AM GYMRU, 


Sef Oan a ddanfonodd at ei dad a'i fam 








0; 


Tôn—“' Morgan bach a'i Fam.” 








SO: 


Anwyl dad a mam, os gellwch 
Cydymdeimlwch â myfi, 
Bydd bob dydd yn oer fy nghwynion, 
'N mysg gelynion creulon, cry' ; 
Yn America 'rwy'r awr hon, 
Dan wasgfeuon ddydd a nos, 
Ac nis gwn i pa mor sydyn 
Rhoddir terfyn ar fy oes. 

Gorfu arnaf droi yn filwr, 
Gwael yw 'nghyflwr ar bob cam, 
Gwyn fy myd na bawn yn Nghymru , 
Gyda chwi fy nhad a'm mam ; 
Lle mae mrodyr a'm chwiorydd 
Oll yn awr yn gwneyd yn dda, 
Minau'n nghanol y gwrthryfel 
Yma yn America. 


Mae'r cyfeillion mwyn ddaeth yma 
Gyda fi o dir fy ngwlad 

Wedi eu lladd gan y gelynion,— 
Oll yn awr ar faes y gwaed ; 

Fy llaw gan deimlad sydd yn crynu 
Wrth i'm ysgrifenu hyn ; 

Dagrau'n treiglo dros fy ngruddiau, 
Nes yn gwlychu'r papyr gwyn. 


Pe cawn feddu ar ddwy aden, 
O! mor llawen fyddwn i,— 
A phe gallwn mi ehedwn, 
A disgynwn gyda chwi; 
Ond yn awr 'rwy'n drist fy nghalon, 
A'm cyfeillion wedi myn'd— 
Nid oes yn fy nghwmni heddyw 
Un a allaf alw'n ffrynd. 


O, fy nhad a mam anwylaf, 
John fy mrawd, a William baoh, 
Jane, fy chwaer, a Mary hefyd, 
Gobeithio'ch bod i gyd yn iach ; 
33 


8 


Pe caem gyfarfod gyda'n gilydd, 
O, mor ddedwydd fyddai'r awr; 
Rwy'n gobeithio gwnewch eich goreu 
I'm cael yn oli Brydain Fawr! 


Heddwch fyddo yn teyrnasau, 
Ninau'n ol i Nghymru fâd, 
Pob rhyw deyrvas yn cyduno 
Mwy i beidio tywallt gwaed ; 
Troi y gwaewffyn yn sychau, 
Cleddyfau yn bladuriau i gyd, 
Baner heddwch fyddo'n chwifio 
Mwy ar bedwar ban y byd. 


T'enctyd Cymru, ymdawelwch, 
Ac aroswch yn eich gwlad,— 
Rhown feddianau'r byd pe'u meddwn, 
Am gael gwel'd fy mam a'm tad; 
Gwel'd fy mrodyr a'm chwiorydd, 
Gwel'd fy hen gymdogion gwiw, 
Gwel'd yr ardd, a gwel'd y caeau, 
A'r bwthyn bach mae nhad yn byw. 


Pan dderbyniwch chwi fy llythyr, 
Ynddo gwelir hyn o gân, 
Ysgrifenais yn fy ngofid, 
Er eich lles yn ddiwahân ; 
Rhoddwch hon i'r prif gantorion 
' 'Gael ei chanu yn ddigoll, 
Gyda dagrau 'rwy'n ffarwelio, — 
Duw fo'n eich bendithio oll. 

GWISGO'R GENINEN. 





GaAx J. Jongs DAvrEs (IXUAN DDU), UTAH, AMERICA. 


WODWN Gynmreigiaeth i'r lan, 
( Gwisgwn geninen ein gwlad ; 
Gwisgwn hi'n falch yn mhob man, 

Trechwn bob gelyn a'i frad ; 
Clodfawr yw Gomer a'i blant, 

Enwog am ddewrder a rhin, 
Er cof am hen Ddewi Sant, 

Gwisgwn geninen bob un. 


Ysbryd hen Hengist byw yw, 
Cadwa y Brython i lawr, 
Cadwn wladgarwch ŷn fyw, 
Gwisgwn geninen yn âwr ; 
Gymry, eyfodwn ein pen, 
Cofiwn hen dâewriou y gad, 
Byw fyth fo hen Gymru wen, 
| Gwisgwn arwyddair ein gwlad. 


Gwisgwn hi'n hyf ar y fron, 
Yn y gymanfa a'r llys, 
Awn i'r Eisteddfod a hon, 
Aci'r gyfrinfa mewn brys; 
'Nillwyd ar faesydd y gad 
Llawryf gan Gymru o fri, 
Gwisgent geninen ein gwlad, 
Trechwyd y gelym a'i lu. 


Coder i'r lan/y Ddraig Goch, 
Chwified ar drostan yn rhydd, 
Gwawdlef y Sais sydd yn groch, 
Gwisgwn geninen bob dydd ; 
Cymry America fawr, 
Cymry Awstralia a'r byd, 
Gwigant geninen yn awr, 
Gwisgwch geninen o byd. 

“ Haylings and Co., Gwladgarwr Printing Works, Aberdare. 









